《野坪为冯治之作》
明代·熊卓

古树蔼丛薄，修原带郊坰。悠悠天容展，瀰瀰地势萦。

桑麻荫其中，朝暮闻雉鸣。游者终良辰，樵牧日营营。

倦翼集幽林，归云野墅横。游子抱真性，念此动高情。

宠盛功弗居，终以托吾生。

作者简介：（1463—1509）明江西丰城人，字士选。弘治九年进士。授平湖知县，擢监察御史，多所奏劾。正德初，刘瑾柄政，被勒令致仕。有《熊士选集》。